Ef þú verður fyrir því að fá færslu á debet- eða kreditkortið þitt sem þú kannast ekki við eða þú telur jafnvel að færsla á kortinu sé ólögmæt aðstoðum við þig við að gera fyrirspurn á færsluna. Þegar þú verður vör/var við færslu sem þú kannast ekki við skalt þú loka kortinu þínu eða frysta það í appinu sem fyrst til að forðast frekari misnotkun á kortinu. Í framhaldinu er hægt að gera endurkröfu á færsluna með því að fylla út fyrirspurnar formið hér. Ef þú ert ekki með rafræna skilríki sendu okkur þá endilega tölvupóst á endurkrofur@islandsbanki.is og við aðstoðum þig. Seljandi hefur 60 daga til að svara endurkröfunni okkar en þá sjáum við hvort sé endurkröfuréttur á færsluna. Við aðstoðum þig eftir fremsta megni við að fá færslu þína endurgreidda en við njótum liðsinnis Mastercard International við endurkröfuferlið. Þetta er gert í þeim tilfellum þar sem misnotkun verður á korti, vara eða þjónusta er ekki afhent, röng vara móttekin svo dæmi séu nefnd.